Rio Grandė (Brazilija)
Rio Grandė (port. Rio Grande) – miestas Brazilijos pietuose, Pietų Rio Grandėje, tarp Patoso, Mirino lagūnų ir Atlanto vandenyno. San Gonsalo kanalu atskirta nuo Pelotaso. Yra svarbus jūrų uostas, taip pat oro uostas, geležinkelis į Santa Mariją. Naftos perdirbimo, chemijos, maisto pramonė. Turizmas (ilgiausias pasaulyje Kazino paplūdimys, 254 km). Veikia universitetas, okeanografijos, Antarkties, ekologinis muziejai.